title: Komisijas Īstenošanas regula (ES) 2018/1003 (2018. gada 16. jūlijs), ar ko Īstenošanas regulu (ES) 2017/1152 groza, lai precizētu un vienkāršotu korelācijas procedūru un pielāgotu to izmaiņām Regulā (ES) 2017/1151 (Dokuments attiecas uz EEZ.)

text:
               17.7.2018

               LV

               Eiropas Savienības Oficiālais Vēstnesis

               L 180/16

         KOMISIJAS ĪSTENOŠANAS REGULA (ES) 2018/1003
   (2018. gada 16. jūlijs),
   ar ko Īstenošanas regulu (ES) 2017/1152 groza, lai precizētu un vienkāršotu korelācijas procedūru un pielāgotu to izmaiņām Regulā (ES) 2017/1151
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2011. gada 11. maija Regulu (ES) Nr. 510/2011 par emisiju standartu noteikšanu jauniem vieglajiem kravas automobiļiem saistībā ar Savienības integrēto pieeju vieglo transportlīdzekļu CO2 emisiju samazināšanai (1) un jo īpaši tās 13. panta 6. punkta trešo daļu,
   tā kā:

               (1)

               Pamatojoties uz pieredzi, kas gūta Komisijas Regulas (ES) 2017/1151 (2) un Komisijas Īstenošanas regulas (ES) 2017/1152 (3) īstenošanā, ir kļuvis skaidrs, ka būtu jāgroza daži pēdējās minētās regulas elementi.

               (2)

               Ir jāpapildina pašreizējā metode, ar ko nosaka galapunktus interpolācijas līnijai, kuru izmanto, lai aprēķinātu atsevišķa transportlīdzekļa NEDC CO2 emisijas vērtību. Minētie galapunkti, kas atbilst testa transportlīdzeklim ar augstākajām CO2 emisijas vērtībām un testa transportlīdzeklim ar zemākajām vērtībām, būtu jānosaka tā, lai starpība starp diviem testa transportlīdzekļiem ar augstu vērtību un zemu vērtību būtu vienāda ar 5 g CO2/km vai lielāka par to.

               (3)

               Lai izvairītos no tā, ka atsevišķu transportlīdzekļu CO2 emisijas vērtības tiek noteiktas uz tādu interpolācijas līniju pamata, uz kuras minimālā starpība nav norādīta, būtu lietderīgi, ka šis grozījums stājas spēkā nekavējoties.

               (4)

               Ja tipa apstiprināšanai saskaņā ar Regulu (ES) 2017/1151 tiek izmantotas ceļa slodzes matricas saimes, tad šādā saimē esoša atsevišķa transportlīdzekļa NEDC CO2 emisijas vērtības aprēķināšana būtu jāvienkāršo, NEDC CO2 vērtības aprēķināšanai vajadzīgos ceļa slodzes koeficientus iegūstot no atsevišķa transportlīdzekļa ceļa slodzes koeficientiem, kā noteikts Regulā (ES) 2017/1151.

               (5)

               Attiecībā uz nepabeigtiem N1 kategorijas transportlīdzekļiem Regulas (ES) 2017/1151 XII pielikuma grozījums būtu jāņem vērā, kad tiek noteikti ceļa slodzes koeficienti, ko izmanto par korelācijas rīka ievaddatiem.

               (6)

               Lai nodrošinātu, ka korelācijas izvaddati ir stabili, cilindru skaitu būtu lietderīgi pievienot pie ievaddatiem, kas jāievada korelācijas rīkā.

               (7)

               Šajā saistībā būtu arī jāizmanto iespēja izlabot redakcionālas kļūdas.

               (8)

               Šajā regulā paredzētie pasākumi ir saskaņā ar Klimata pārmaiņu komitejas atzinumu,

         IR PIEŅĒMUSI ŠO REGULU.
   1. pants
   Īstenošanas regulas (ES) 2017/1152 I pielikumu groza saskaņā ar šīs regulas pielikumu.
   2. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2018. gada 16. jūlijā

            Komisijas vārdā –

            priekšsēdētājs

         Jean-Claude JUNCKER

      (1)  OV L 145, 31.5.2011., 1. lpp.

      (2)  Komisijas 2017. gada 1. jūnija Regula (ES) 2017/1151, kas papildina Eiropas Parlamenta un Padomes Regulu (EK) Nr. 715/2007 par tipa apstiprinājumu mehāniskiem transportlīdzekļiem attiecībā uz emisijām no vieglajiem pasažieru un komerciālajiem transportlīdzekļiem (“Euro 5” un “Euro 6”) un par piekļuvi transportlīdzekļa remonta un tehniskās apkopes informācijai, ar ko groza Eiropas Parlamenta un Padomes Direktīvu 2007/46/EK, Komisijas Regulu (EK) Nr. 692/2008 un Komisijas Regulu (ES) Nr. 1230/2012 un atceļ Regulu (EK) Nr. 692/2008 (OV L 175, 7.7.2017., 1. lpp.).

      (3)  Komisijas 2017. gada 2. jūnija Īstenošanas regula (ES) 2017/1152, ar ko nosaka to korelācijas parametru noteikšanas metodiku, kas vajadzīgi, lai atspoguļotu izmaiņas reglamentētajā testēšanas procedūrā attiecībā uz vieglajiem komerciālajiem transportlīdzekļiem, un groza Īstenošanas regulu (ES) Nr. 293/2012 (OV L 175, 7.7.2017., 644. lpp.).

      PIELIKUMS
      Regulas I pielikumu groza šādi:

                  1)

                  pielikuma 2.3.8.1. punktu aizstāj ar šādu:
                  “2.3.8.1.   Ja WLTP ceļa slodzes nosaka saskaņā ar Regulas (ES) 2017/1151 XXI pielikuma 4. apakšpielikuma 1.–4. un 6. punktu

                     NEDC ceļa slodzes koeficientus pabeigtiem N1 kategorijas transportlīdzekļiem aprēķina saskaņā ar formulām, kas noteiktas 2.3.8.1.1. punktā (transportlīdzeklim H) un 2.3.8.1.2. punktā (transportlīdzeklim L), un saskaņā ar a) un b) apakšpunktu.
                  Ja vien nav norādīts citādi, minētās formulas izmanto gan simulācijās, gan fiziskos transportlīdzekļa testos.
                  Tipa apstiprinātāja iestāde vai attiecīgā gadījumā tehniskais dienests verificē, vai Regulas (ES) 2017/1151 XXI pielikuma 7. apakšpielikuma 3.2.3.2.2.3. punktā minētā aerodinamiskā [vēja] tuneļa iekārta ir piemērota Δ(Cd × Af) vērtību precīzai noteikšanai. Ja aerodinamiskā tuneļa iekārta nav piemērota, visiem saimes transportlīdzekļiem piemēro augstāko aerodinamiskās pretestības vērtību.

                              a)

                                 WLTP ceļa slodzes koeficienti un testa masas vērtības, kas minētas attiecīgajās formulās, atbilst tiem, kas iegūti ar transportlīdzekli H un L, kā saskaņā ar Regulu (ES) 2017/1151 noteikts interpolācijas saimei;

                              b)

                              neskarot a) apakšpunktu, ja WLTP transportlīdzekļa H un/vai L cikla enerģijas pieprasījuma rezultātā saskaņā ar Regulas (ES) 2017/1151 XXI pielikuma 7. apakšpielikuma 5. punktu netiek iegūts respektīvi NEDC transportlīdzekļa H un/vai L visaugstākais vai viszemākais cikla enerģijas pieprasījums, NEDC ceļa slodzes koeficientus nosaka vienā no turpmāk minētajiem veidiem:

                                          i)

                                          par pamatu ņemot atsevišķu interpolācijas saimes transportlīdzekli ar visaugstāko vai respektīvi viszemāko NEDC cikla enerģijas pieprasījumu;

                                          ii)

                                          par pamatu ņemot visaugstāko vai respektīvi viszemāko attiecīgo ceļa slodzes parametru kombināciju, t. i., aerodinamiskā pretestība, riepu rites pretestība un masa, no jebkura interpolācijas saimes atsevišķa transportlīdzekļa.

                                    Izvēli starp procedūru, kas aprakstīta i) vai ii) punktā, izdara ražotājs.

                        Šā punkta b) apakšpunktu jauniem emisijas tipa apstiprinājumiem piemēro no 2019. gada 1. janvāra vai pēc ražotāja pieprasījuma no agrāka datuma.”;

                  2)

                  2.3.8.1.1. punktā iekļauj šādu pirmo daļu:
                  “Ja šo aprēķināšanas procedūru izmanto atsevišķam transportlīdzeklim saskaņā ar 4.2.1.4.2. punktu, izmanto WLTP ceļa slodzes un testa masu, kas atbilst NEDC atsevišķajam transportlīdzeklim, atskaitot neobligātā aprīkojuma ietekmi.”;

                  3)

                  2.3.8.1.1. punkta c) apakšpunkta pēdējo daļu aizstāj ar šādu:
                  “F*2w,H koeficients ir ceļa slodzes F2 koeficients, kas noteikts transportlīdzekļa H WLTP testam, no kura atņemta visa neobligātā aprīkojuma ietekme.”;

                  4)

                  2.3.8.1.2. punkta c) apakšpunkta pēdējo daļu aizstāj ar šādu:
                  “F*2w,L koeficients ir ceļa slodzes F2 koeficients, kas noteikts transportlīdzekļa L WLTP testam, no kura atņemta visa neobligātā aprīkojuma ietekme.”;

                  5)

                  2.3.8.2.1. punkta b) apakšpunktu aizstāj ar šādu:
                  “b)   NEDC ceļa slodzes koeficienti, ja neizmanto tabulās norādītās NEDC vērtības
                  Ja transportlīdzekļi ir paredzēti tehniski pieļaujamai maksimālai masai, kas ir 3 000 kg vai pārsniedz to, NEDC ceļa slodzes pēc ražotāja pieprasījuma var noteikt saskaņā ar 2.3.8.1. punktu.”;

                  6)

                  2.3.8.2.2. punktu aizstāj ar šādu:
                  “2.3.8.2.2.   Ceļa slodzes noteikšana nepabeigtam N1 kategorijas transportlīdzeklim saskaņā ar Regulas (ES) 2017/1151 XII pielikuma 2.2. punktu
                  Ja nepabeigta N1 kategorijas transportlīdzekļa gadījumā transportlīdzekļa parauga ceļa slodzes ir noteiktas saskaņā ar Regulas (ES) 2017/1151 XII pielikuma 2.2. punktu un XXI pielikuma 4. apakšpielikuma 5.1. punktu, NEDC ceļa slodzi, kas izmantojama kā ievaddati ar korelācijas rīku veiktās simulācijās, iegūst šādi:

                        kur:

                                 F
                                 0

                                    n,R
                                 , F
                                 1

                                    n,R
                                 , F
                                 2

                                    n,R

                              ir transportlīdzekļa parauga NEDC ceļa slodzes koeficienti;

                                 T
                                 0

                                    n,R
                                 , T
                                 2

                                    n,R

                              ir NEDC veltņu stenda koeficienti transportlīdzekļa paraugam, kas noteikti saskaņā ar ANO EEK Noteikumu Nr. 83 4.a pielikuma 3. tabulu;

                                 AW,L/H, BW,L/H, CW,L/H

                              ir veltņu stenda koeficienti transportlīdzeklim, kas izmantots, lai sagatavotu veltņu stendu saskaņā ar Regulas (ES) 2017/1151 XXI pielikuma 4. apakšpielikuma 7. un 8. punktu.

                        Fiziskas transportlīdzekļa testēšanas gadījumā testu veic ar NEDC veltņu stenda koeficientiem transportlīdzeklim R, kas noteikti saskaņā ar ANO EEK Noteikumu Nr. 83 4.a pielikuma 3. tabulu.”;

                  7)

                  pievieno šādu 2.3.8.3.a punktu:
                  “2.3.8.3.a   Saskaņā ar Regulu (ES) 2017/1151 piešķirto emisijas apstiprinājumu paplašinājumi
                  Ja saskaņā ar Regulu (ES) 2017/1151 piešķirtu emisijas apstiprinājumu paplašina tāpēc, ka CO2 interpolācijas saimei ir pievienoti jauni transportlīdzekļi ar NEDC CO2 emisijām, kas ir augstākas nekā transportlīdzeklim H vai zemākas nekā transportlīdzeklim L, korelācijas vajadzībām piemēro šādus noteikumus:

                              a)

                              ja starpība starp interpolācijas saimes NEDC transportlīdzekli H un L ir 5 g CO2/km vai lielāka, minētajai saimei noteikto NEDC interpolācijas līniju var pagarināt, ja NEDC CO2 emisijas, kas noteiktas atbilstīgi 3. punktam, pamatojoties Regulas (ES) 2017/1151 I pielikuma 3.1.1. punktā minētā WLTP transportlīdzekļa testa ievaddatiem, ir vienādas ar CO2 emisijām, kuras noteiktas uz NEDC interpolācijas līnijas pamata, vai zemākas par tām;

                              b)

                              ja starpība starp NEDC transportlīdzekli H un L ir mazāka nekā 5 g CO2/km, interpolācijas līniju nedrīkst pagarināt.

                        Atsauces CO2 emisijas a) apakšpunktā minētajā gadījumā nosaka, neveicot 3.1.1.2. un 3.2.6. punktā minēto atlasi.
                  Šā punkta b) apakšpunktā minētajā gadījumā vai ja a) apakšpunktā minētās atsauces CO2 emisijas vērtības ir virs interpolācijas līnijas, NEDC transportlīdzekli H un L nosaka atbilstīgi šā pielikuma 2. un 3. punktam.
                  Šā punkta a) apakšpunktu jaunu tipu jauniem paplašinājumiem piemēro no 2019. gada 1. janvāra vai pēc ražotāja pieprasījuma no agrāka datuma.”;

                  8)

                  2.4. punkta 1. tabulu groza šādi:

                              a)

                              tekstu 66. punkta pirmajā slejā aizstāj ar šādu:
                              “Interpolācijas saimes identifikācijas numurs”;

                              b)

                              pievieno šādu 68. ierakstu:

                                          “68.

                                          Cilindru skaits

                                          —

                                          Ražotāja deklarācija

                                             Skaits (jāiesniedz vēlākais no 2019. gada 1. janvāra)”;

                  9)

                  3.1.1.1. punkta c) apakšpunkta i) punktu aizstāj ar šādu:

                              “i)

                              interpolācijas saimes identifikācijas numuru;”;

                  10)

                  3.1.4. punkta pirmo daļu aizstāj ar šādu:
                  “Nepabeigtu N1 kategorijas transportlīdzekļu gadījumā transportlīdzekļa parauga (transportlīdzekļa RMSV) simulēto NEDC testu veic, izmantojot korelācijas rīku un attiecīgos ievaddatus, kas reģistrēti 2.4. punktā minētajā matricā saistībā ar transportlīdzekli H vai L, kura cikla enerģijas pieprasījums ir vistuvāk vērtībai, kas saskaņā ar 4.2.1.5. punktu noteikta transportlīdzekļa paraugam.”;

                  11)

                  3.3.1. punkta pēdējā daļā noteikto definīciju aizstāj ar šādu:

                              “CO2,AF,H

                              ir transportlīdzekļa H korekcijas koeficients, kas aprēķināts, izmantojot attiecību starp NEDC CO2 vērtību, kura noteikta saskaņā ar 3.2. punktu, un ar korelācijas rīku simulētā NEDC testa rezultātiem, kas minēti 3.1.2. punktā, vai attiecīgā gadījumā fiziskā mērījuma rezultātu.”;

                  12)

                  3.3.2. punkta pēdējā daļā noteikto definīciju aizstāj ar šādu:

                              “CO2,AF,L

                              ir transportlīdzekļa L korekcijas koeficients, kas aprēķināts, izmantojot attiecību starp NEDC CO2 vērtību, kura noteikta saskaņā ar 3.2. punktu, un ar korelācijas rīku simulētā NEDC testa rezultātiem, kas minēti 3.1.3. punktā, vai attiecīgā gadījumā fiziskā mērījuma rezultātu.”;

                  13)

                  3.3.3. punkta pēdējā daļā noteikto definīciju aizstāj ar šādu:

                              “CO2,AF,R

                              ir transportlīdzekļa RMSV korekcijas koeficients, kas aprēķināts, izmantojot attiecību starp NEDC CO2 vērtību, kura noteikta saskaņā ar 3.2. punktu, un ar korelācijas rīku simulētā NEDC testa rezultātiem, kas minēti 3.1.3. punktā, vai attiecīgā gadījumā fiziskā mērījuma rezultātu.”;

                  14)

                  4.2.1.4. punktu aizstāj ar šādu:
                  “4.2.1.4.   Ceļa slodzes aprēķināšana atsevišķam WLTP interpolācijas saimes transportlīdzeklim
                  4.2.1.4.1.   Ceļa slodzes koeficienti, kas iegūti no NEDC transportlīdzekļa H un L
                  Ceļa slodzes koeficientus F0,n, F1,n un F2,n, kas transportlīdzeklim H un L noteikti saskaņā ar 2.3.8. punktu, apzīmē respektīvi ar F0n,H, F1n,H un F2n,H un ar F0n,L, F1n,L un F2n,L.
                  Ceļa slodzes koeficientus f0n,ind, f1n,ind un f2n,ind atsevišķam transportlīdzeklim aprēķina ar šādu formulu:

                     1.a formula

                  Jauniem emisijas tipa apstiprinājumiem, ko piešķir no 2019. gada 1. janvāra vai pēc ražotāja pieprasījuma no agrāka datuma, ceļa slodzes koeficientus aprēķina ar šādu formulu:

                     1.b formula

                  Vai, ja (TMn,H · RRn,H – TMn,L · RRn,L
                     ) = 0, vai, ja piemērojams, (RMn,H · RRn,H – RMn,L · RRn,L
                     ) = 0, piemēro 2. formulu:

                     2. formula

                     f
                     0

                        n,ind
                      = F
                     0

                        n,H
                      – ΔF0n

                     f
                     1

                        n,ind
                      = F
                     1

                        n,H

                  vai, ja Δ[Cd × Af]LH,n = 0, piemēro 3. formulu:

                     3. formula

                     f
                     2

                        n,ind
                      = F
                     2

                        n,H
                      – ΔF2n

                     kur:

                                 ΔF
                                 0,n = F
                                 0n,H – F0n,L

                                 ΔF
                                 2,n = F
                                 2n,H – F2n,L

                        4.2.1.4.2.   Ceļa slodzes koeficienti, kas iegūti no atsevišķu transportlīdzekļu WLTP ceļa slodzes koeficientiem
                  No 2019. gada 1. janvāra jauniem tipa apstiprinājumiem un no 2020. gada 1. janvāra visiem jauniem ekspluatācijā nodotiem transportlīdzekļiem vai pēc ražotāja pieprasījuma pirms minētā datuma NEDC ceļa slodzes atsevišķam transportlīdzeklim iegūst no minētā transportlīdzekļa WLTP ceļa slodzes koeficientiem šādos gadījumos:

                              a)

                              ja CO2 emisijas vērtība, cikla enerģijas pieprasījums vai kāds no ceļa slodzes koeficientiem f0, f1 vai f2, kas aprēķināts saskaņā ar 4.2.1.4.1. punktu, tiek ekstrapolēts no NEDC transportlīdzekļa H vai L;

                              b)

                              ja NEDC transportlīdzekļa H un L ceļa slodzes koeficienti ir iegūti no dažādām ceļa slodzes saimēm;

                              c)

                              ja atsevišķais transportlīdzeklis ir ceļa slodzes saimē, kas atšķiras no NEDC transportlīdzekļa H un/vai L ceļa slodzes saimes;

                              d)

                              ja atsevišķais transportlīdzeklis ir ceļa slodzes matricas saimē.

                     NEDC ceļa slodzes koeficientus a)–d) gadījumā aprēķina ar 2.3.8.1.1. punktā noteikto formulu, atsauces uz transportlīdzekli H uzskatot par atsaucēm uz atsevišķi transportlīdzekli.
                  Šā punkta a) apakšpunkta gadījumā CO2 ekstrapolāciju var veikt tikai tad, ja starpība starp NEDC transportlīdzekli H un L ir 5 g CO2/km vai lielāka. Šādā gadījumā interpolācija līniju drīkst ekstrapolēt par ne vairāk kā 3 g CO2/km virs transportlīdzekļa H CO2 emisijām vai zem transportlīdzekļa L CO2 emisijām. Ja ekstrapolācija pārsniedz 3 g CO2/km vai ja starpība starp NEDC transportlīdzekli H un L ir mazāka nekā 5 g CO2/km, ražotājs attiecīgajai saimei nosaka jaunu interpolācijas līniju saskaņā ar šā pielikuma 2. un 3. punktu.”;

                  15)

                  4.2.1.6. punktu svītro.


title: Komisijas Īstenošanas regula (ES) 2018/1209 (2018. gada 27. augusts) par atsevišķu preču klasifikāciju kombinētajā nomenklatūrā

text:
                  30.8.2018

                  LV

                  Eiropas Savienības Oficiālais Vēstnesis

                  L 220/7

         KOMISIJAS ĪSTENOŠANAS REGULA (ES) 2018/1209
         (2018. gada 27. augusts)
         par atsevišķu preču klasifikāciju kombinētajā nomenklatūrā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
         tā kā:

                     (1)

                     Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, ir nepieciešams pieņemt noteikumus par šīs regulas pielikumā minēto preču klasifikāciju.

                     (2)

                     Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kas pilnīgi vai daļēji balstās uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.

                     (3)

                     Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.

                     (4)

                     Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 592/2013 34. panta 9. punktu. Būtu jānosaka, ka minētais laikposms ir trīs mēneši.

                     (5)

                     Šajā regulā paredzētie pasākumi ir saskaņā ar Muitas kodeksa komitejas atzinumu,

               IR PIEŅĒMUSI ŠO REGULU.

            1. pants
            Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.

            2. pants
            Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.

            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 27. augustā.

                  Komisijas

                  un tās priekšsēdētāja vārdā –

                  Nodokļu politikas un muitas savienības ģenerāldirektorāta

                  ģenerāldirektors

               Stephen QUEST

            (1)  OV L 269, 10.10.2013., 1. lpp.

            (2)  Padomes Regula (EEK) Nr. 2658/87 (1987. gada 23. jūlijs) par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).

            PIELIKUMS

                        Preču apraksts

                        Klasifikācija
                        (KN kods)

                        Pamatojums

                        (1)

                        (2)

                        (3)

                        Apavi (t. s. “dejošanas kurpes”), kas sedz pēdu, bet nesedz stilbu, augšā ar atvērtu priekšu.
                        Apavi ir izgatavoti no viena tekstilmateriāla gabala, kas sašūts kopā zoles un kapes daļā, un tiem ir tekstilmateriāla odere. Uz zoles ir uzšūti divi ādas gabali, no kuriem viens uzšūts uz pēdas spilventiņa daļas, otrs — uz papēža daļas.
                        Zoles tekstilmateriāla daļa priekšā ir sakrokota, lai veidotu apaļas formas purngalu.
                        Zoles tekstilmateriāla daļa starp abiem ādas gabaliem ir sakrokota un ar apava iekšpusē piešūtu elastīgu lenti padarīta elastīga. Dejošanas laikā tā palīdz savilkt zoli no purngala līdz papēdim.
                        Apaviem ir divi porolona gabali, kuri pārklāti ar tekstilmateriālu, kas piešūts iekšpusē virs ādas gabaliem un ir mazliet lielāks par ādas gabalu, bet mazāks par zoli, kas apavu lietošanas laikā saskaras ar zemi.
                        Apavu atvērumu var savilkt ar elastīgu aukliņu.
                        Apavu kapes galā ir piestiprinātas divas elastīgas lentes, ar ko nostiprināt apavus pie kājas.
                        Laikā, kad apavus lieto (apavi ir kājās, stāvot uz zemes), to daļa, kas nesedz pēdas sānus un augšu un saskaras ar zemi, sastāv no ādas (aptuveni 33 %) un tekstilmateriāliem (aptuveni 67 %).
                        Sk. attēlus (*1).

                        6405 20 99

                        Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu, 64. nodaļas 4. piezīmi un KN kodu 6405 , 6405 20  un 6405 20 99  formulējumu.
                        Izstrādājums nav izslēgts no 64. nodaļas, pamatojoties uz 64. nodaļas 1. piezīmes b) punktu, jo izstrādājumam ir piešūtas ārējās zoles daļas. Turklāt savilktā priekšdaļa veido samērā cietu apaļas formas zoli purngala daļā.
                        Tā kā virsas materiāls veido arī daļu no zoles, tad, lai noteiktu robežu starp virsu un zoli, par zoli uzskata to apava daļu, kura nesedz pēdas sānus un augšu (sk. arī to, kā nosakāma virsa, Harmonizētās sistēmas skaidrojumu par 64. nodaļu D vispārīgo skaidrojumu).
                        Materiāls, no kā izgatavota ārējā zole, ir tekstilmateriāls, tāpēc tam ir vislielākais virsmas laukums, kas saskaras ar zemi, kad zole tiek lietota (apavi ir kājās, stāvot uz zemes), 64. nodaļas 4. piezīmes nozīmē (sk. arī Harmonizētās sistēmas skaidrojumu par 64. nodaļu C vispārīgo skaidrojumu).
                        Tāpēc izstrādājums ir klasificējams ar KN kodu 6405 20 99  pie citādiem apaviem ar tekstilmateriālu virsu un ārējo zoli.

               (*1)  Attēli pievienoti tikai informācijai.


title: Komisijas Īstenošanas regula (ES) 2018/1217 (2018. gada 6. septembris), ar ko Īstenošanas regulu (ES) 2016/2080 groza attiecībā uz konkursa procedūrā pārdota vājpiena pulvera uzglabāšanas sākuma datumu

text:
                  7.9.2018

                  LV

                  Eiropas Savienības Oficiālais Vēstnesis

                  L 226/1

         KOMISIJAS ĪSTENOŠANAS REGULA (ES) 2018/1217
         (2018. gada 6. septembris),
         ar ko Īstenošanas regulu (ES) 2016/2080 groza attiecībā uz konkursa procedūrā pārdota vājpiena pulvera uzglabāšanas sākuma datumu
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1),
         ņemot vērā Komisijas 2016. gada 18. maija Īstenošanas regulu (ES) 2016/1240, ar ko paredz noteikumus par to, kā Eiropas Parlamenta un Padomes Regulu (ES) Nr. 1308/2013 piemēro attiecībā uz valsts intervenci un privātās uzglabāšanas atbalstu (2), un jo īpaši tās 28. pantu,
         tā kā:

                     (1)

                     Lai noteiktu tos vājpiena pulvera daudzumus, uz kuriem attiecas konkursa procedūra, kas sākta ar Komisijas Īstenošanas regulu (ES) 2016/2080 (3), minētās regulas 1. pantā ir paredzēts termiņš, pirms kura vājpiena pulverim jābūt nodotam valsts intervences uzglabāšanā.

                     (2)

                     Ievērojot pašreizējo stāvokli piena un piena produktu tirgū saistībā ar cenu atgūšanos un intervences krājumu augsto līmeni, ir lietderīgi, mainot uzglabāšanas sākuma datumu, darīt pieejamu pārdošanai vājpiena pulvera papildu apjomu.

                     (3)

                     Tādēļ būtu attiecīgi jāgroza Īstenošanas regula (ES) 2016/2080.

                     (4)

                     Lai panāktu, ka vājpiena pulveris ir tūlītēji pieejams pārdošanai, šai regulai būtu jāstājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

                     (5)

                     Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

               IR PIEŅĒMUSI ŠO REGULU.

            1. pants
            Īstenošanas regulas (ES) 2016/2080 1. pantā datumu “pirms 2016. gada 1. jūnija” aizstāj ar datumu “pirms 2016. gada 1. jūlija”.

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 6. septembrī

                  Komisijas

                  un tās priekšsēdētāja vārdā –

                  Komisijas loceklis

               Phil HOGAN

            (1)  OV L 347, 20.12.2013., 671. lpp.

            (2)  OV L 206, 30.7.2016., 71. lpp.

            (3)  Komisijas 2016. gada 25. novembra Īstenošanas regula (ES) 2016/2080, ar ko sāk vājpiena pulvera pārdošanu konkursa procedūrā (OV L 321, 29.11.2016., 45. lpp.).


title: Komisijas Īstenošanas regula (ES) 2018/1218 (2018. gada 6. septembris), ar ko groza Padomes Regulu (EK) Nr. 1210/2003 par konkrētiem īpašiem ierobežojumiem attiecībā uz ekonomikas un finanšu sakariem ar Irāku

text:
                  7.9.2018

                  LV

                  Eiropas Savienības Oficiālais Vēstnesis

                  L 226/3

         KOMISIJAS ĪSTENOŠANAS REGULA (ES) 2018/1218
         (2018. gada 6. septembris),
         ar ko groza Padomes Regulu (EK) Nr. 1210/2003 par konkrētiem īpašiem ierobežojumiem attiecībā uz ekonomikas un finanšu sakariem ar Irāku
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2003. gada 7. jūlija Regulu (EK) Nr. 1210/2003 par konkrētiem īpašiem ierobežojumiem attiecībā uz ekonomikas un finanšu sakariem ar Irāku un par Regulas (EK) Nr. 2465/96 atcelšanu (1) un jo īpaši tās 11. panta b) punktu,
         tā kā:

                     (1)

                     Regulas (EK) Nr. 1210/2003 III pielikumā ir uzskaitītas Irākas iepriekšējās valdības laika valsts iestādes, sabiedrības un aģentūras, kā arī fiziskas un juridiskas personas, iestādes un organizācijas, uz kurām saskaņā ar minēto regulu attiecas tādu līdzekļu un saimniecisko resursu iesaldēšana, kas 2003. gada 22. maijā atradās ārpus Irākas.

                     (2)

                     Apvienoto Nāciju Organizācijas Drošības padomes Sankciju komiteja 2018. gada 28. augustā nolēma svītrot vienu ierakstu to personu un organizāciju sarakstā, uz kurām būtu jāattiecina līdzekļu un saimniecisko resursu iesaldēšana.

                     (3)

                     Tādēļ būtu attiecīgi jāgroza Regulas (EK) Nr. 1210/2003 III pielikums,

               IR PIEŅĒMUSI ŠO REGULU.

            1. pants
            Regulas (EK) Nr. 1210/2003 III pielikumu groza tā, kā izklāstīts šīs regulas pielikumā.

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 6. septembrī

                  Komisijas

                  un tās priekšsēdētāja vārdā –

                  Ārpolitikas instrumentu dienesta vadītājs

            (1)  OV L 169, 8.7.2003., 6. lpp.

            PIELIKUMS
            Regulas (EK) Nr. 1210/2003 III pielikumā svītro šādu ierakstu:

                           “201.

                           TAJI INDUSTRIAL COMPLEX. Adrese: P.O. Box 526, Baghdad/Alwyiyah Kadhmiyah/Taji, Baghdad, Iraq.”


title: Komisijas Īstenošanas regula (ES) 2018/1302 (2018. gada 27. septembris), ar ko groza Padomes Regulu (EK) Nr. 1210/2003 par konkrētiem īpašiem ierobežojumiem attiecībā uz ekonomikas un finanšu sakariem ar Irāku

text:
                  28.9.2018

                  LV

                  Eiropas Savienības Oficiālais Vēstnesis

                  L 244/79

         KOMISIJAS ĪSTENOŠANAS REGULA (ES) 2018/1302
         (2018. gada 27. septembris),
         ar ko groza Padomes Regulu (EK) Nr. 1210/2003 par konkrētiem īpašiem ierobežojumiem attiecībā uz ekonomikas un finanšu sakariem ar Irāku
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Padomes 2003. gada 7. jūlija Regulu (EK) Nr. 1210/2003 par konkrētiem īpašiem ierobežojumiem attiecībā uz ekonomikas un finanšu sakariem ar Irāku un par Regulas (EK) Nr. 2465/96 atcelšanu (1) un jo īpaši tās 11. panta b) punktu,
         tā kā:

                     (1)

                     Regulas (EK) Nr. 1210/2003 III pielikumā ir uzskaitītas Irākas iepriekšējās valdības laika valsts iestādes, sabiedrības un aģentūras, kā arī fiziskas un juridiskas personas, iestādes un organizācijas, uz kurām saskaņā ar minēto regulu attiecas tādu līdzekļu un saimniecisko resursu iesaldēšana, kas 2003. gada 22. maijā atradās ārpus Irākas.

                     (2)

                     Apvienoto Nāciju Organizācijas Drošības padomes Sankciju komiteja 2018. gada 24. septembrī nolēma svītrot trīs ierakstus to personu un organizāciju sarakstā, uz kurām būtu jāattiecina līdzekļu un saimniecisko resursu iesaldēšana.

                     (3)

                     Tādēļ būtu attiecīgi jāgroza Regulas (EK) Nr. 1210/2003 III pielikums,

               IR PIEŅĒMUSI ŠO REGULU.

            1. pants
            Regulas (EK) Nr. 1210/2003 III pielikumu groza tā, kā izklāstīts šīs regulas pielikumā.

            2. pants
            Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 27. septembrī

                  Komisijas

                  un tās priekšsēdētāja vārdā –

                  Ārpolitikas instrumentu dienesta vadītājs

            (1)  OV L 169, 8.7.2003., 6. lpp.

            PIELIKUMS
            Regulas (EK) Nr. 1210/2003 III pielikumā svītro šādus ierakstus:

                           “61.

                              IRAQI FAIRS ADMINISTRATION. Adrese: Baghdad International Fair, Al Mansour, P.O. Box 6188, Baghdad, Iraq.”

                           “151.

                              STATE ENTERPRISE FOR SHOPPING CENTRES. Adreses: a) P.O. Box 3095, Al Wahda District, Khalid Bin Al Waleed St., Baghdad, Iraq; b) P.O. Box 3095, Andalus Square, Baghdad, Iraq.”

                           “195.

                              STATE TRADING COMPANY FOR CONSTRUCTION MATERIALS. Adreses: a) P.O. Box 602-5720, Baghdad, Iraq; b) Al-Karradah Al Sharkiya, P.O. Box 5720, Baghdad, Iraq.”


title: Komisijas Īstenošanas regula (ES) 2018/1300 (2018. gada 27. septembris), ar ko Regulu (EK) Nr. 2535/2001 groza un paredz atkāpes no minētās regulas attiecībā uz Norvēģijas izcelsmes piena produktu importa licencēm

text:
                  28.9.2018

                  LV

                  Eiropas Savienības Oficiālais Vēstnesis

                  L 244/6

         KOMISIJAS ĪSTENOŠANAS REGULA (ES) 2018/1300
         (2018. gada 27. septembris),
         ar ko Regulu (EK) Nr. 2535/2001 groza un paredz atkāpes no minētās regulas attiecībā uz Norvēģijas izcelsmes piena produktu importa licencēm
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 17. decembra Regulu (ES) Nr. 1308/2013, ar ko izveido lauksaimniecības produktu tirgu kopīgu organizāciju un atceļ Padomes Regulas (EEK) Nr. 922/72, (EEK) Nr. 234/79, (EK) Nr. 1037/2001 un (EK) Nr. 1234/2007 (1), un jo īpaši tās 187. pantu,
         tā kā:

                     (1)

                     Nolīgumā vēstuļu apmaiņas veidā starp Eiropas Savienību un Norvēģijas Karalisti par lauksaimniecības produktu tirdzniecības papildu preferencēm (“nolīgums”), kurš noslēgts, pamatojoties uz Eiropas Ekonomikas zonas līguma 19. pantu, un kuru Padome apstiprināja ar Padomes Lēmumu (ES) 2018/760 (2), konkrētāk, tā IV pielikumā ir paredzēts ieviest jaunas kvotas piena produktiem.

                     (2)

                     Nolīgums stājas spēkā trešā mēneša pirmajā dienā pēc pēdējā apstiprināšanas instrumenta deponēšanas. Pēdējo apstiprināšanas instrumentu Norvēģija ir paziņojusi 2018. gada 16. jūlijā. Jauno kvotu daudzumi tātad būs piemērojami no 2018. gada 1. oktobra.

                     (3)

                     Komisijas Regulas (EK) Nr. 2535/2001 (3) 14. panta 1. punkta b) apakšpunktā paredzēts, ka licences pieteikumus, kas iesniegti laikā no 1. līdz 10. jūnijam, var izmantot importam, kas paredzēts laikposmā no 1. jūlija līdz 31. decembrim. Tādēļ attiecībā uz jaunajām kvotām, kas atvērtas ar nolīgumu, būtu jāievieš jauns laikposms pieteikumu iesniegšanai un importa licenču izdošanai. Turklāt 2018. gadā šo licenču derīguma termiņam būtu jāsākas to izdošanas dienā.

                     (4)

                     Regulas (EK) Nr. 2535/2001 2. sadaļas I nodaļas 2. iedaļā noteikts, ka importa licenču pieteikumu iesniedzēji iepriekš jāapstiprina tās dalībvalsts kompetentajai iestādei, kurā tie veic uzņēmējdarbību. Attiecīgie pieprasījumi katru gadu jāiesniedz pirms 1. aprīļa. Ir jāizveido ad hoc procedūra, kas ļauj pieteikumu iesniedzējiem, kuri vēl nav apstiprināti, pieprasīt apstiprinājumu saistībā ar jaunajām importa kvotām, kuras atvērs 2018. gada 1. oktobrī. Tāpēc būtu jāparedz attiecīgas atkāpes no Regulas (EK) Nr. 2535/2001 8., 9. un 10. panta.

                     (5)

                     Tādēļ Regula (EK) Nr. 2535/2001 ir attiecīgi jāgroza un jānosaka atkāpe no tās.

                     (6)

                     Šajā regulā paredzētie pasākumi ir saskaņā ar Lauksaimniecības tirgu kopīgās organizācijas komitejas atzinumu,

               IR PIEŅĒMUSI ŠO REGULU.

            1. pants
            Regulas (EK) Nr. 2535/2001 grozījums
            Regulu (EK) Nr. 2535/2001 groza šādi:

                        a)

                        5. panta h) punktu aizstāj ar šādu:

                                    “h)

                                    kvotas, kas paredzētas V pielikumā Nolīgumam starp Eiropas Savienību un Norvēģijas Karalisti, kurš apstiprināts ar Padomes Lēmumu 2011/818/ES (*1), un kvotas, kas paredzētas IV pielikumā Nolīgumam starp Eiropas Savienību un Norvēģijas Karalisti, kurš apstiprināts ar Padomes Lēmumu (ES) 2018/760 (*2) (“nolīgumi ar Norvēģiju”);

                        b)

                        19. panta 1. punkta g) apakšpunktu aizstāj ar šādu:

                                    “g)

                                    nosacījumi, kas minēti nolīgumu ar Norvēģiju 9. punktā;”;

                        c)

                        I pielikuma I.H daļu aizstāj ar šīs regulas pielikuma tekstu.

            2. pants
            Atkāpes no Regulas (EK) Nr. 2535/2001

               1.   Atkāpjoties no Regulas (EK) Nr. 2535/2001 14. panta 1. punkta b) apakšpunkta, attiecībā uz kvotām, kas apzīmētas ar kārtas numuriem 09.4228 un 09.4229 un norādītas minētās regulas I pielikuma I.H daļā, 2018. gadā atklāj piešķiršanas papildu periodu ar nosacījumu, ka:

                           a)

                           importa licenču pieteikumus iesniedz no 2018. gada 1. oktobra līdz 8. oktobrim;

                           b)

                           dalībvalstis līdz 2018. gada 15. oktobrim paziņo Komisijai par kopējo pieteikto daudzumu (ieskaitot nulles paziņojumus), ko izsaka kilogramos un iedala pēc kārtas numura;

                           c)

                           importa licences izdod no 2018. gada 23. oktobra līdz 2018. gada 31. oktobrim.

               2.   Atkāpjoties no Regulas (EK) Nr. 2535/2001 16. panta 3. punkta, importa licences, kas izdotas 2018. gada oktobrī par šā panta 1. punktā minētajām kvotām, ir derīgas no to izdošanas dienas līdz 2018. gada 31. decembrim.

               3.   Atkāpjoties no Regulas (EK) Nr. 2535/2001 8. panta, attiecībā uz importu, ko laikposmos no 2018. gada 1. oktobra līdz 31. decembrim un no 2019. gada 1. janvāra līdz 30. jūnijam veic saskaņā ar šā panta 1. punktā minētajām kvotām, importa licenču pieteikumu iesniedzēji, kuri vēl nav apstiprināti saskaņā ar Regulas (EK) Nr. 2535/2001 8., 9. un 10. pantu, laikā no 2018. gada 1. līdz 8. oktobrim iesniedz apstiprinājuma pieprasījumu tās dalībvalsts kompetentajām iestādēm, kurā tie veic uzņēmējdarbību un ir reģistrēti kā PVN maksātāji, kopā ar pierādījumu, ka gan 2017. gadā, gan 2018. gadā tie importēja Savienībā vai eksportēja no Savienības vismaz 25 tonnas piena produktu, uz kuriem attiecas kombinētās nomenklatūras 04. nodaļa.

               4.   Atkāpjoties no Regulas (EK) Nr. 2535/2001 9. panta, dalībvalstu kompetentās iestādes pirms 2018. gada 12. oktobra informē pieteikuma iesniedzējus par šā panta 3. punktā minētās apstiprināšanas procedūras rezultātu un pozitīva iznākuma gadījumā paziņo viņu apstiprinājuma numuru. Apstiprinājums ir spēkā līdz 2019. gada 30. jūnijam un šā panta 1. punkta piemērošanai ir uzskatāms par derīgu no 2018. gada 1. oktobra.

               5.   Atkāpjoties no Regulas (EK) Nr. 2535/2001 10. panta 1. punkta, dalībvalstu kompetentās iestādes pirms 2018. gada 19. oktobra paziņo Komisijai savus sarakstus, kuros uzskaitīti importētāji, kas ir apstiprināti saskaņā ar šā panta 3. un 4. punktu. Minētajā paziņojumā iekļauj apstiprināto importētāju apstiprinājuma numuru, nosaukumu, adresi, tālruņa numuru un e-pasta adresi. Komisija šos sarakstus nosūta pārējo dalībvalstu kompetentajām iestādēm.

            3. pants
            Stāšanās spēkā un piemērošana
            Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2018. gada 1. oktobra.

            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 27. septembrī

                  Komisijas vārdā –

                  priekšsēdētājs

               Jean-Claude JUNCKER

            (1)  OV L 347, 20.12.2013., 671. lpp.

            (2)  Padomes 2018. gada 14. maija Lēmums (ES) 2018/760 par to, lai noslēgtu Nolīgumu vēstuļu apmaiņas veidā starp Eiropas Savienību un Norvēģijas Karalisti par lauksaimniecības produktu tirdzniecības papildu preferencēm (OV L 129, 25.5.2018., 1. lpp.).

            (3)  Komisijas 2001. gada 14. decembra Regula (EK) Nr. 2535/2001, ar ko nosaka sīki izstrādātus noteikumus par to, kā piemērot Padomes Regulu (EK) Nr. 1255/1999 attiecībā uz piena un piena produktu importa režīmu un tarifu kvotu atvēršanu (OV L 341, 22.12.2001., 29. lpp.).

            (*1)  Padomes 2011. gada 8. novembra Lēmums 2011/818/ES par to, lai noslēgtu Nolīgumu vēstuļu apmaiņas veidā starp Eiropas Savienību un Norvēģijas Karalisti par lauksaimniecības produktu papildu tirdzniecības atvieglojumiem, kas piešķirami, pamatojoties uz 19. pantu Līgumā par Eiropas Ekonomikas zonu (OV L 327, 9.12.2011., 1. lpp.).

            (*2)  Padomes 2018. gada 14. maija Lēmums (ES) 2018/760 par to, lai noslēgtu Nolīgumu vēstuļu apmaiņas veidā starp Eiropas Savienību un Norvēģijas Karalisti par lauksaimniecības produktu tirdzniecības papildu preferencēm (OV L 129, 25.5.2018., 1. lpp.).”;

            PIELIKUMS

               “I.H

                  TARIFA KVOTAS, UZ KURĀM ATTIECAS NOLĪGUMI AR NORVĒĢIJU

                  Gada kvota no 1. janvāra līdz 31. decembrim

                  Piemērojamais nodoklis: atbrīvojums

                              Kvotas kārtas numurs

                           09.4228

                           09.4229

                           09.4179

                              Apraksts
                               (*1)

                           Sūkalas un pārveidotās sūkalas, arī iebiezinātas vai ar cukuru vai citiem saldinātājiem

                           Tādas sūkalas un pārveidotās sūkalas pulverī, granulās vai citādā cietā veidā bez cukura vai citu saldinātāju piedevas, kurās proteīnu saturs (slāpekļa saturs × 6,38) ≤ 15 masas %, bet tauku saturs ≤ 1,5 masas %

                           Siers un biezpiens

                              Kombinētās nomenklatūras kods

                           0404 10

                           0404 10 02

                           0406

                           Daudzums 2018. gada oktobrī–decembrī

                           313

                           788

                           Neattiecas

                              Ikgadējais daudzums 2019. gadam un turpmākiem gadiem

                           1 250

                           3 150

                           7 200

                           Daudzums janvārī–jūnijā

                           625

                           1 575

                           3 600

                           Daudzums jūlijā–decembrī

                           625

                           1 575

                           3 600

               (*1)  Neatkarīgi no kombinētās nomenklatūras interpretācijas noteikumiem produktu aprakstu formulējumi uzskatāmi vienīgi par orientējošiem, tādējādi preferenču sistēmas piemērojamību šā pielikuma kontekstā nosaka pēc KN koda tvēruma.”